**Številka:**

**Dne: 23. 6. 2016**

# Z A P I S N I K

10. redne seje Sveta za preventivo in vzgojo v cestnem prometu Občine Duplek, ki je bila dne 23. 6. 2016, ob 17. uri v sejni sobi Občine Duplek.

Prisotni:

* Marjan Vrbnjak, Simon Poštrak, Simon Košti, Peter Zajc, Marko Rahle- člani sveta;
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

***Sklep št. 40.:***  ***»Svet za preventivo in vzgojo v cestnem prometu Občine Duplek potrdi dnevni red 10. redne seje Sveta za preventivo in vzgojo v cestnem prometu :***

1. ***Obravnava in potrditev dnevnega reda;***
2. ***Obravnava in potrditev zapisnika 9. redne seje***
3. ***Obravnava in sprejem predloga sprememb in dopolnitev postavljene prometne signalizacije na občinskih cestah***
4. ***Obravnava in dogovor o postavljanju in rokovanju s preventivno radarsko tablo***
5. ***Priprave in izvedba aktivnosti ob začetku novega šolskega leta***
6. ***Pobude in vprašanja«***

**Prisotnih 5 članov, ZA 5 članov**

**Sklep je bil sprejet.**

1. **TOČKA**

**OBRAVNAVA IN POTRDITEV ZAPISNIKA 9. REDNE SEJE**

Zapisnik so člani prejeli po el. pošti.

Razpravljavci: /

***Sklep št. 41:***  **»Svet za preventivo in vzgojo v cestnem prometu Občine Duplek potrdi zapisnik 9. redne seje sveta. «**

**Prisotnih 5 članov, ZA 5 članov**

**Sklep je bil sprejet.**

1. **TOČKA**

**OBRAVNAVA IN SPREJEM PREDLOGA SPREMEMB IN DOPOLNITEV POSTAVLJENE PROMETNE SIGNALIZACIJE NA OBČINSKIH CESTAH**

Predlog je predstavil predsednik sveta.

Razpravljavci: vsi člani

***Sklep št. 42***  **» Svet za preventivo in vzgojo v cestnem prometu Občine Duplek predlaga občinski upravi, da izvede potrebne aktivnosti za realizacijo predlaganih sprememb in dopolnitev postavljene prometne signalizacije na občinskih cestah. Pisni predlog teh sprememb in dopolnitev bo predsednik posredoval županu.«**

**Prisotnih 5 članov, ZA 5 članov.**

**Sklep je bil sprejet.**

1. **TOČKA**

**OBRAVNAVA IN DOGOVOR O POSTAVLJANJU IN ROKOVANJU S PREVENTIVNO RADARSKO TABLO**

Ugotovljeno je bilo, da je radarska tabla trenutno v okvari, saj ne prikazuje izmerjene hitrosti vozil. S strani predstavnice občinske uprave je bilo pojasnjeno, da so že kontaktirali prodajalca, ki bo napako odpravil.

Predsednik sveta je predlagal, da bi o točkah namestitve naprave v bodoče odločal predvsem SPVCP, na podlagi analiz prometne varnosti in predlogov občanov. Prav tako je predlagal, da se v OU zadolži delavec, ki bo skrbel za pravilno delovanje naprave in s pomočjo priložene programske opreme izdeloval analize zbranih podatkov.

Razpravljavci: vsi člani

***Sklep št. 43:*** **»*Svet za preventivo in vzgojo v cestnem prometu Občine Duplek predlaga občinski upravi, da v prihodnjem tromesečju namesti preventivno radarsko tablo na naslednje lokacije v naslednjih terminih:***

* ***Takoj, ko bo mogoče (ko bo naprava popravljena) pa do 22. 8. 2016 – na regionalko pri »križu« v Zg. Dupleku;***
* ***Od 22. 8. 2016 do 5. 9. 2016 na regionalko v Dvorjanah pri šoli;***
* ***Od 5. 9. 2016 naprej ponovno na Korensko cesto, kjer je trenutno.«***

***Ob vsaki menjavi točke namestitve radarske table, naj se presnamejo podatki in s pomočjo priložene programske opreme izdela analiza zabeleženih podatkov, s katero se seznani SPVCP.***

**Prisotnih 5 članov, ZA 5 članov.**

**Sklep je bil sprejet.**

1. TOČKA

**PRIPRAVE IN IZVEDBA AKTIVNOSTI OB ZAČETKU NOVEGA ŠOLSKEGA LETA**

Razpravljavci: vsi člani

***Sklep št. 44:*** **»*Svet za preventivo in vzgojo v cestnem prometu Občine Duplek sprejme sklep, da se za pomoč pri izvedbi aktivnosti ob začetku novega šolskega leta v jeseni ne povabijo več vsa društva, ker lani ni bilo pričakovanega odziva, temveč tiste, ki so sodelovali v lanskem letu.***

***V mesecu avgustu bo sklicana še ena seja, na kateri bodo dogovorjene podrobnosti in razdeljeni odsevni brezrokavniki.«***

**Prisotnih 5 članov, ZA 5 članov**

**Sklep je bil sprejet.**

1. TOČKA

**POBUDE IN VPRAŠANJA**

Simon Košti je izročil predstavnici občinske uprave dopis ravnatelja OŠ Duplek v zvezi s pobudo za uvedbo nove linije za prevoz otrok v šolo in seznanil prisotne z do sedaj izvedenimi aktivnostmi v zvezi s pripravo novega načrta varnih šolskih poti. Gradivo je izročil v pregled Simonu Poštraku.

Predsednik sveta je prisotne seznanil s ponudbo proizvajalca nove prometne signalizacije, vendar so bili člani soglasni, da ponujenega ne potrebujemo.

Predsednik sveta je prisotne seznanil z dopisom AVP, ki se nanaša na možnost dajanja predlogov sprememb novega Zakona o voznikih in javni poziv AVP za spodbujanje in razvijanje preventivnih programov na področju varnosti cestnega prometa.

Seja sveta je bila zaključena ob 17.50.

 Marjan Vrbnjak

Zapisala: predsednik

Dušanka Novak